Tapa Gümnaasium

Tapa Gümnaasium on gümnaasium Lääne-Viru maakonnas Tapa vallas Tapal.

Ajalugu
1906. aastal asutati Tapal Noorsoo Kasvatuse Selts, et asutada eestikeelne kool. 20. oktoobril 1906 alustas tööd eestikeelne algkool, mis sai 1921. aastal riiklikuks algkooliks Tapa alevi II algkooli nime all. Paralleelselt tegutses ka Tapa alevi I algkool. 1925. aastal jätkasid mõlemad koolid tööd Nooruse tänava uues koolimajas. 

1918. aastal sai Tapa Hariduse Selts loa avada erakool, mis nimetati Tapa Hariduse Seltsi reaalgümnaasiumiks, 1919. aastal see suleti. 13. märtsil 1919 avati Järva Maakonna Tapa Ühisreaalgümnaasium. 1922. aastal andis Järva maakonnavalitsus kooli Tapa Alevivalitsusele, kooli nimeks sai Tapa Alevi Gümnaasium, 1923. aastal sai kool nimeks Tapa Alevi Tehnika Ühisgümnaasium, 1927. aastal Tapa Linna Ühisgümnaasium. Aastatel 1931–1933 tegutses koolis tütarlaste majapidamise täienduskooli eriharu ja 1931–1933 era-õhtukeskkool. Aastatel 1934–1940 tegutses Tapal progümnaasium ja 1937–1940 reaalkool. 1939. aastal avati uus koolimaja, hilisem Tapa Keelekümbluskooli hoone. 

1940. aastal sai Tapa Ühisgümnaasiumi nimeks Tapa Keskkool. Pärast teist maailmasõda liideti algkool keskkooliga. 1964. aastal avati uus koolihoone aadressil Pargi 12. 

1994. aastast on kooli nimi Tapa Gümnaasium. 2001. aastal loodi õhtuse õppe osakond. 2002. aastal avati juurdeehitus (spordihoone) ning 2010. aastal renoveeritud staadion ja koolihoone. 2015. aasta augustis lõpetati koolis mittestatsionaarne õpe, mis 2018. aastal taasavati. 2023. aastal liideti kooliga Tapa Keelekümbluskool.

 Direktorid 

 1919–1923 Richard Summer
 1924–1925 Ernst Schiffer
 1925–1931 Paul Vaarask
 1932–1934 Juhan Albert Luur
 ...–1940 Eduard Kansa
 1940–1941 Johannes Talts
 1959–1987 Harri Salmisto
 1987–2022 Elmu Koppelmann
 2023–2024 Katrin Kits

Vaata ka
 Tapa Gümnaasiumi vilistlased

Viited

Välislingid
Kooli koduleht

Kategooria:Tapa vald
Kategooria:Tapa Gümnaasium
Kategooria:Järvamaa
Kategooria:Lääne-Viru maakonna koolid